IMISLab/GreekWikipedia huggingface dataset:
Ιωάννα Κουτσουράδη

Η Ιωάννα Κουτσουράδη τούρκικα İoanna Kuçuradi, (γενν. 4 Οκτωβρίου 1936) είναι Ελληνίδα φιλόσοφος, πρόεδρος της Φιλοσοφικής Εταιρίας της Τουρκίας και τακτική καθηγήτρια του Πανεπιστημίου Μαλτεπέ της Κωνσταντινούπολης.

 Ελληνικής καταγωγής (Ρωμιά), η Ιωάννα Κουτσουράδη γεννήθηκε στην Κωνσταντινούπολη. Αφού τελείωσε το Ζάππειο Παρθεναγωγείο Κωνσταντινουπόλεως το 1954, σπούδασε φιλοσοφία στο Πανεπιστήμιο της Κωνσταντινούπολης, από όπου πήρε το πτυχίο της το 1959. Πήρε το διδακτορικό της από το ίδιο Πανεπιστήμιο το 1965. Η Κουτσουράδη εργάστηκε ως βοηθός καθηγητού στο πανεπιστήμιο που σπούδασε και στο Πανεπιστήμιο Ατατούρκ του Ερζερούμ. Υπήρξε ιδρυτής και επικεφαλής του Τμήματος Φιλοσοφίας στο Πανεπιστήμιο Χασετέπε της Άγκυρας, όπου επίσης δίδαξε ως καθηγήτρια της Φιλοσοφίας. Από το 1997 ως το 2005 η Κουτσουράδη ήταν ιδρυτική διευθύντρια του Κέντρου Ερεύνης και Εφαρμογής της Φιλοσοφίας των Ανθρωπίνων Δικαιωμάτων στο Πανεπιστημίο Χασετέπε. Επίσης κατέχει την έδρα της Φιλοσοφίας της UNESCO από το 1998. Από το 2006, διδάσκει φιλοσοφία και εκτελεί καθήκοντα διευθύντριας του Κέντρου Ερεύνης και Εφαρμογής των Ανθρωπίνων Δικαιωμάτων στο Πανεπιστήμιο Μαλτεπέ. Η Κουτσουράδη κατέχει την έδρα της UNESCO της Φιλοσοφίας των Ανθρωπίνων Δικαιωμάτων από το 1998 στο Πανεπιστήμιο Χασετέπε και από το 2009 στο Πανεπιστήμιο Μαλτεπέ. Επίσης, είναι διευθύντρια του Κέντρου Ερεύνης και Εφαρμογής των Ανθρωπίνων Δικαιωμάτων στο Πανεπιστήμιο Μαλτέπε. Εργάστηκε στο Πανεπιστήμιο της Κωνσταντινούπολη, στο Πανεπιστήμιο Ατατούρκ, στα Πανεπιστήμια Χασετέπε και Γεντιτέπε από το 1959. Μετάλλιο Γκαίτε (1996) Επίτιμη διδάκτορας του Πανεπιστημίου Κρήτης (1996) Βραβείο Τουρκικής Ακαδημίας Επιστημών (1996) Βραβείο Επιστημονικού Επιτεύγματος του Πανεπιστημίου Χασετέπε (Ακαδημαϊκές χρονιές 1994-1995 και 1995–1996) Επίτιμη διδάκτορας Πανεπιστημίου «Ρικάρντο Πάλμα», Λίμα, Περού (2000) Βραβείο Ελευθερίας του Τύπου από την Ένωση Δημοσιογράφων Τουρκίας (2000) Μέγας Σταυρός Αξίας της Ομοσπονδιακής Δημοκρατίας της Γερμανίας (2001) Βραβείο UNESCO Εκπαίδευσης Ανθρωπίνων Δικαιωμάτων (2002) Διακεκριμένη Επισκέπτρια της Πόλης της Αβάνα (2002) Βραβείο Επιστημονικού Επιτεύγματος Μουσταφά Ν. Παρλάρ (2003) Μετάλλιο Αριστοτέλης της UNESCO (2003) Βραβείο Ιατρικού Συλλόγου Ντιγιαρμπακίρ για την Ειρήνη, τη Φιλία και τη Δημοκρατία (2004) Πλανητικό Βραβείο Ανθρωπιστών Φιλοσόφων του Συμβουλίου Κοσμικού Ανθρωπισμού (2005) Στις 25 Μαΐου 2023 αναγορεύθηκε σε επίτιμη διδάκτορα του Πανεπιστημίου Αθηνών. Επίσημο website της Φιλοσοφικής Εταιρίας της Τουρκίας Αρχειοθετήθηκε 2016-04-25 στο Wayback Machine.
Μίρτσεα της Ρουμανίας

Ο Πρίγκιπας Μίρτσεα της Ρουμανίας (3 Ιανουαρίου του 1913 - 2 Νοεμβρίου του 1916) ήταν ο τρίτος γιος και τελευταίο παιδί του βασιλιά Φερδινάνδου της Ρουμανίας και της συζύγου του Μαρίας του Εδιμβούργου, κόρης του Αλφρέδου των Βέττιν δούκα της Σαξονίας-Κόμπουργκ & Γκότα. Ήταν δισεγγονός της Βασίλισσας Βικτωρίας μέσω της μητέρας του. Απεβίωσε σε ηλικία τριών ετών το 1916.

 Ο Πρίγκιπας Μίρτσεα γεννήθηκε στο Βουκουρέστι στις 3 Ιανουαρίου [22 Δεκεμβρίου 1912 Π.Η.] το 1913 ως ο τρίτος γιος και τελευταίο παιδί του πρίγκιπα Φερδινάνδου της Ρουμανίας και της συζύγου του, Πριγκίπισσας Μαρίας του Εδιμβούργου. Βαφτίστηκε στις 2 Φεβρουαρίου στο Βασιλικό Παλάτι (σήμερα το Εθνικό Μουσείο Τέχνης). Η μητέρα του απουσίαζε εξαιτίας ενός πιθανού επεισοδίου φλεβίτιδας. Ο Πρίγκιπας Μίρτσεα πήρε το όνομά του από τον Μίρτσεα Α΄ της Βλαχίας, έναν μεσαιωνικό Ρουμάνο πρίγκιπα της Βλαχίας, που οργάνωσε σθεναρή αντίσταση απέναντι στους Τούρκους τον 14ο αιώνα και του οποίου τα στρατεύματα πολέμησαν στο πλευρό των Σέρβων στο Κόσοβο. Το όνομα "Μίρτσεα" είναι αποκλειστικά ρουμανικό και βγαίνει από τη σλαβική λέξη "mir", που σημαίνει "ειρήνη" ή "κόσμος". Κατά τη διάρκεια της σύντομης ζωής του λέγεται ότι τα πήγαινε πολύ καλά με την αδελφή του, πριγκίπισσα Ιλεάνα της Ρουμανίας. Ο Πρίγκιπας Μίρτσεα απεβίωσε στο Buftea στις 2 Νοεμβρίου του 1916 από τυφοειδή πυρετό, σε μια εποχή πολέμου όπου τα εχθρικά στρατεύματα πλησίαζαν το Βουκουρέστι και πολλές μάχες έλαβαν χώρα κοντά στην πόλη. Η βασιλική οικογένεια έπρεπε να κάνει την ταφή γρήγορα στο Μέγαρο Κοτροτσένι πριν πάει στο καταφύγιο στο Ιάσιο, την παλιά πρωτεύουσα της Μολδαβίας, στη βορειοανατολική Ρουμανία. Το πιστοποιητικό θανάτου του κάηκε εν μέρει. Η αρχική επιτύμβια στήλη του έγραφε: «Εδώ βρίσκεται ο νεότερος γιος του βασιλιά Φερδινάνδου και της βασίλισσας Μαρίας, γεννήθηκε στις 21 Δεκεμβρίου 1912 και πέθανε τον Οκτώβριο του 1916 σε καιρό πολέμου, ενώ οι στρατιώτες της Ρουμανίας θυσίαζαν τη ζωή τους για το αιώνιο όνειρο για την επίτευξη εθνικής ενότητας. Για δύο χρόνια παρέμεινε ο μοναδικός φύλακας του σπιτιού των γονέων του, πάνω από το οποίο έπαψε να κυματίζει η σημαία της χώρας. Θρηνήστε γι' αυτόν, γιατί μοιράστηκε μαζί μας τις ημέρες των δεινών, αλλά τις μέρες της χαράς δεν έζησε να τις δει.» Το 1920 ο μεγαλύτερος αδελφός του Μίρτσεα, ο μελλοντικός Κάρολος Β΄ της Ρουμανίας ονόμασε το παιδί του με την Ζίζι Λαμπρίνο, Μίρτσεα Γκριγκόρι στη μνήμη του Πρίγκιπα Μίρτσεα, ο οποίος είχε αποβιώσει μόλις τέσσερα χρόνια νωρίτερα. Το 1941 ο Μίρτσεα ενταφιάστηκε ξανά μετά από αίτημα της πριγκίπισσας Ιλεάνα, από το Κοτροτσένι στο μικρό εκκλησάκι του κάστρου Bran κοντά στον τόπο ταφής της καρδιάς της μητέρας τους, Μαρίας.
Διοίκηση Αεροπορικής Υποστήριξης

Η Διοίκηση Αεροπορικής Υποστήριξης (ΔΑΥ) είναι Διοίκηση του Γενικού Επιτελείου Αεροπορίας της Ελληνικής Πολεμικής Αεροπορίας. Είναι υπεύθυνη για την προμήθεια, διαχείριση και υποστήριξη υλικού των Μονάδων της ΠΑ. Έχει έδρα την Α/Β Ελευσίνας.

 Η ιστορία της ξεκινάει το 1956 με την συγκρότηση της ως 30ο Αρχηγείο Αεροπορικού Υλικού (30ο ΑΑΥ) με έδρα το Φάληρο. Δημιουργήθηκε με σκοπό την Τεχνική και εφοδιαστική διαχείριση των μονάδων της ΠΑ. Το 1969 μετονομάζεται σε 30η Διοίκηση Αεροπορικού Υλικού (30η ΔΑΥ) και μεταφέρεται στην σημερινή της έδρα στην Ελευσίνα. Το 1985 μετονομάζεται ξανά, σε Διοίκηση Αεροπορικής Υποστήριξης (ΔΑΥ). Το 1987 μέσα από την αναδιοργάνωση της Π.Α. γίνεται ενοποίηση της Διοίκησης Αεροπορικής Εκπαίδευσης (ΔΑΕ) με την ΔΑΥ και με την κατάργηση της ΔΑΕ αναλαμβάνει την ευθύνη των δραστηριοτήτων της. Το 1993 με την ανασυγκρότηση της Διοίκησης Αεροπορικής Εκπαίδευσης μειώνεται ο ρόλος της εκπαίδευσης από τη ΔΑΥ, ενώ παράλληλα αλλάζει και η αποστολή της. Η αποστολή της ΔΑΥ είναι η εκτέλεση αποστολών αερομεταφορών για την Π.Α. αλλά και των Ενόπλων Δυνάμεων είναι υπεύθυνη για διασώσεις, Αεροεφαρμογές, αεροπυροσβέσεις και των αεροδιακομιδών. Προσφέρει υπηρεσίες στις Δημόσιες Υπηρεσίες και Κοινωνικούς Φορείς της Ελλάδος. Είναι υπεύθυνη για την εκπαίδευση στα πληρώματα μεταφορικών Αεροσκαφών και Ελικοπτέρων. Ελέγχει και παρακολουθεί την συντήρηση του υλικού, είναι υπεύθυνη για την διασφάλιση ποιότητας όλων των οπλικών συστημάτων και την υποστήριξη σε ανταλλακτικά των μονάδων της Π.Α. Εξασφαλίζει την ποιότητα αυτών και γενικά την τεχνική και εφοδιαστική υποστήριξη μέσω των Εργοστασίων και του Ανεφοδιαστικού Κέντρου. Διοίκηση Αεροπορικής Υποστήριξης (ΔΑΥ) Μονάδες Αεροσκαφών 112 Πτέρυγα Μάχης 113 Πτέρυγα Μάχης 359 Μονάδα Αεροπορικής Εξυπηρέτησης Δημοσίων Υπηρεσιών (ΜΑΕΔΥ) 351 Μοίρα Αεροπορικών Εφαρμογών Μοίρα Συντήρησης Αεροσκαφών Κλιμάκια Αεροπυρόσβεσης ( αεροσκάφη βρίσκονται σε όλη την Ελλάδα ) Εργοστάσια Κρατικό Εργοστάσιο Αεροσκαφών (ΚΕΑ) Εργοστάσιο Τηλεπικοινωνιακών - Ηλεκτρονικών Μέσων (ΕΤΗΜ) Εργοστάσιο Αεροκινητήρων & Ειδικών Επιχειρησιακών Οχημάτων (ΕΡΓ Α/Κ & ΕΕΟ) Εργοστάσιο Μεταφορικών Μέσων και Επίγειου Εξοπλισμού Αράξου (ΕΡΓ ΜΜ & ΕΕΑ) Μονάδες εφοδιασμού 201 Κέντρο Εφοδιασμού Αεροπορίας (ΚΕΦΑ) 1ο Προωθημένο Εφοδιαστικό Κέντρο (ΠΕΚ) 2ο Προωθημένο Εφοδιαστικό Κέντρο 3ο Προωθημένο Εφοδιαστικό Κέντρο 204 Μοίρα Γενικών Αποθηκών (ΜΓΑΠ) Λοιπές Μονάδες 206 Πτέρυγα Αεροπορικών Υποδομών Αεροπορικό Απόσπασμα (Α/Απ) Ρόδου Κέντρο Ετοιμότητας Διασποράς Αεροπορίας (ΚΕΔΑ) Ρόδου Κέντρο Ετοιμότητας Διασποράς Αεροπορίας (ΚΕΔΑ/ΖΟΥΜΠΕΡΙ) 31 Μοίρα Επιχειρήσεων Έρευνας Διάσωσης Μουσείο Ιστορίας Πολεμικής Αεροπορίας (Μ.ΙΣ.ΠΑ) Συγκρότημα Εξυπηρέτησης Προσωπικού Αεροπορίας (ΣΕΠΑ) Υπηρεσία Διακριβώσεων (ΥΠΗΔ) Υπηρεσία ΠΑ Ελέγχου Αεροπορικής Βιομηχανίας (ΥΠΑΕΑΒ) Υπηρεσία Αεροπορικών Εκδόσεων Υπηρεσία Προμηθειών Πολεμικής Αεροπορίας (ΥΠ/ΠΑ) Υπηρεσία Διακίνησης Υπηρεσία Ελέγχου Επιτροπών Παραλαβών Προμηθειών ΠΑ (ΥΕΕΠΠ/ΠΑ) Κέντρο Μηχανογράφησης ΔΑΥ (ΚΜΗ/ΔΑΥ) Μοίρα ΔΑΥ' Πολεμική Αεροπορία
Βασιλικό Σώμα Μηχανικών

Το Βασιλικό Σώμα Μηχανικών (αγγλικά: Royal Engineers‎), ή αλλιώς Σκαπανείς (Sappers), είναι βοηθητικό σώμα του Βρετανικού Στρατού Ξηράς. Ασχολείται με τη μηχανική στο πεδίο της μάχης: στρατιωτική μηχανική, μηχανική και διάφορες βοήθειες στις βρετανικές ένοπλες δυνάμεις. Η βάση του σώματος βρίσκεται στο Τσάτχαμ του Κεντ, στην Αγγλία. Το σώμα είναι χωρισμένο σε πολλά συντάγματα, διασκορπισμένα στο Ηνωμένο Βασίλειο και τη Γερμανία.

 Οι καταβολές του σώματος βρίσκονται στους μηχανικούς του Γουλιέλμου του Κατακτητή. Για περισσότερα από 900 χρόνια, βρίσκονται στην υπηρεσία του θρόνου. Το σώμα, στη σημερινή του μορφή, ιδρύθηκε από το Συμβούλιο Πυρομαχικών, μια κυβερνητική οργάνωση του 15ου αιώνα η οποία διαχειριζόταν τα πυρομαχικά του βρετανικού στρατού. Το 1717, το Συμβούλιο Πυρομαχικών ίδρυσε ένα σώμα μηχανικών, αποτελούμενο εξ ολοκλήρου από αξιωματικούς. Οι χειρωνακτικές εργασίες ανατέθηκαν σε λόχους τεχνιτών, που αποτελούνταν από τεχνίτες και εργάτες που είχαν συμβόλαια με τον στρατό. Το 1782, δημιουργήθηκε λόχος τεχνιτών στρατιωτών για να υπηρετήσει στο Γιβραλτάρ. Επρόκειτο για την πρώτη μονάδα μη στρατευμένων σκαπανέων.Το 1787, το σώμα έγινε βασιλικό, και απέκτησε το σημερινό του όνομα. Την ίδια περίοδο, δημιουργήθηκε Βασιλικό Σώμα Τεχνιτών, το οποίο αποτελούνταν από μη στρατευμένους αξιωματικούς και στρατιωτικούς οι οποίοι θα βρισκόταν υπό τις εντολές του Βασιλικού Σώματος Μηχανικών. Δέκα χρόνια αργότερα, ο λόχος του Γιβραλτάρ απορροφήθηκε από τον στρατό, και έπειτα, το 1812 μετονομάστηκε σε Βασιλικό Σώμα Σκαπανέων και Ανθρακωρύχων.To 1855, διαλύθηκε το Συμβούλιο Πυρομαχικών, και η δικαιοδοσία του σώματος των μηχανικών, μαζί με αυτά των σκαπανέων και των ανθρακωρύχων, αλλά και του πυροβολικού πέρασαν στις βρετανικές ένοπλες δυνάμεις.Την επόμενη χρονιά, μηχανικοί, σκαπανείς και ανθρακωρύχοι συγχωνεύθηκαν στο Βασιλικό Σώμα Μηχανικών. Το σώμα αυτό, το οποίο απέκτησε το προσωνύμιο Ubique (πανταχού) από τον βασιλιά Γουλιέλμο Δ΄ το 1832, ήταν παρόν σε όλες τις σημαντικές συγκρούσεις του βρετανικού στρατού. Το δεύτερο σύνθημα του είναι Quo Fas et Gloria ducunt (Όπου καθοδηγεί το δίκαιο και η δόξα).Το μουσείο του σώματος βρίσκεται στο Τζίλιγχαμ του Κεντ. Όλα τα μέλη του σώματος εκπαιδεύονται αρχικά ως μάχιμοι μηχανικοί. Οι σκαπανείς και οι μη στρατευμένοι αξιωματικοί διαθέτουν επίσης μία ειδικότητα. Επίσης υπάρχει δυνατότητα κατάταξης και για γυναίκες. Βρετανικός Στρατός Ξηράς Ρόγιαλ Εντζινίρς (Αγγλικά) Επίσημη ιστοσελίδα
Μιτσιάκι Τακαχάσι

Ο Μιτσιάκι Τακαχάσι (ιαπωνικά: 高橋 理明) (17 Φεβρουαρίου 1928 – 16 Δεκεμβρίου 2013) ήταν Ιάπωνας ιολόγος, περισσότερο γνωστός για την επινόηση του πρώτου εμβολίου κατά της ανεμοβλογιάς και για την εξασθένηση του ιού της ανεμοβλογιάς ζωστήρα για την παραγωγή του εμβολίου Όκα.

 Ο Τακαχάσι γεννήθηκε στην Οσάκα στις 17 Φεβρουαρίου 1928. Απέκτησε το διδακτορικό του το 1954 από την Ιατρική Σχολή του Πανεπιστημίου της Οσάκα και ολοκλήρωσε το 1959 το Μεταπτυχιακό Πρόγραμμα Ιατρικής Επιστήμης, με εξειδίκευση στην ιολογία του ιού της ευλογιάς.Μεταξύ 1963 και 1965 σπούδασε στην Ιατρική Σχολή του Μπέιλορ στο Τέξας και στο Ινστιτούτο Ερευνών Φελς του Πανεπιστημίου Τεμπλ στην Πενσυλβάνια.Η εμπειρία του να παρακολουθεί τον μεγαλύτερο γιο του, Τερουγιούκι, να υποφέρει από ανεμοβλογιά ενώ σπούδαζε στις ΗΠΑ τον οδήγησε να ξεκινήσει την ανάπτυξη ενός εμβολίου κατά της ανεμοβλογιάς το 1971. Η έρευνα ήταν εξαιρετικά δύσκολη, αλλά ολοκληρώθηκε το 1973. Το 1984, το εμβόλιο πιστοποιήθηκε από τον ΠΟΥ ως το καταλληλότερο εμβόλιο κατά της ανεμοβλογιάς και το 1986, το ιαπωνικό Υπουργείο Υγείας και Πρόνοιας το ενέκρινε για πρακτική χρήση σε χώρες σε όλο τον κόσμο.Μετά τη συνταξιοδότηση από το Πανεπιστήμιο της Οσάκα, του δόθηκε ο τίτλος του επίτιμου καθηγητή.Πέθανε στις 16 Δεκεμβρίου 2013, από καρδιακή ανεπάρκεια. Αναμνηστικό Βραβείο Πολιτισμού Σαμπούρο Κοτζίμα (1975) Τρίτο Βραβείο Επιστημονικών Επιτευγμάτων του VZVRF (1997) Βραβείο «Πρίγκιπας Μαχιντόλ» (2008) Η Ιαπωνική Εταιρεία Εμβολιολογίας παρουσιάζει ένα ετήσιο βραβείο προς τιμήν του Τακαχάσι, το Βραβείο Τακαχάσι της Ιαπωνικής Εταιρείας Εμβολιολογίας, που ιδρύθηκε τον Οκτώβριο του 2005. Πρώτο Πρόσωπο: «Δημιούργησα το εμβόλιο κατά της ανεμοβλογιάς» Νεκρολόγια των NYTimes
Ssssh

Ssssh είναι ο τίτλος του τρίτου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Αύγουστο του 1969 μέσω της δισκογραφικής εταιρείας "Deram". Το συγκεκριμένο άλμπουμ σκαρφάλωσε στο # 4 των βρετανικών τσαρτ και έγινε ο πρώτος δίσκος του συγκροτήματος που κατάφερε να μπει στο αμερικάνικο Top-20. Περιέχει την διασκευή στο "Good Morning Little Schoolgirl" του Sonny Boy Williamson με διαφορετικούς στίχους και ελαφρώς αλλαγμένη την μουσική.

 1. Bad Scene (Alvin Lee) - 3:302. Two Time Mama (Alvin Lee) - 2:023. Stoned Woman (Alvin Lee) - 3:304. Good Morning Little Schoolgirl (Williamson) - 7:015. If You Should Love Me (Alvin Lee) - 5:276. I Don't Know That You Don't Know My Name (Alvin Lee) - 2:027. The Stomp (Alvin Lee) - 4:358. I Woke Up This Morning (Sam John 'Lightnin' Hopkins, Lee) - 5:30 Ssssh (άλμπουμ) Επίσημη κυκλοφορία: Αύγουστος 1969 Οι μουσικοί οι οποίοι ηχογράφησαν το "Ssssh" είναι οι εξής: Άλβιν Λι - κιθάρα, φωνητικά Λίο Λάιονς - μπάσο Τσικ Τσέρτσχιλ - πλήκτρα Ρικ Λι - τύμπανα Ten Years After - Ssssh | Songs, Reviews, Credits, Awards | AllMusic Ten Years After - Ssssh | Sputnikmusic Ten Years After reviews
Στίβος στους Θερινούς Ολυμπιακούς Αγώνες 1900 – Δισκοβολία ανδρών

Η δισκοβολία ήταν ένα από τα αγωνίσματα του προγράμματος του στίβου, που έλαβε μέρος στους Θερινούς Ολυμπιακούς Αγώνες 1900, στο Παρίσι. Στις 14 και 15 Ιουλίου 1900, 16 αθλητές από 8 χώρες συμμετείχαν.

 Αυτά ήταν τα ρεκόρ της δισκοβολίας (σε μέτρα) πριν τον αγώνα. * ανεπίσημο Όλοι οι αθλητές συμμετείχαν στα προκριματικά, και οι 5 πρώτοι πέρασαν στον τελικό. Ο ολυμπιονίκης της Αθήνας, Ρόμπερτ Γκάρετ, πετούσε τον δίσκο του συνέχεια στα δέντρα, με αποτέλεσμα να μην υπάρχει καμία έγκυρη προσπάθεια και να μην προκριθεί στον τελικό. Δεν άλλαξε η κατάταξη κατά τον τελικό, παρά το γεγονός ότι ο πρώτος δεν μπόρεσε να κάνει μια σωστή βολή.
Τζέιμς Φιτς-Άλεν Μίτσελ

Ο Σερ Τζέιμς Φιτς-Άλεν Μίτσελ (Sir James Fitz-Allen Mitchell, 1931 – 23 Νοεμβρίου 2021) ήταν πολιτικός από τον Άγιο Βικέντιο και Γρεναδίνες. Ήταν πρωθυπουργός τις περιόδους 1972-74 και 1984-2000. Υπήρξε ένας από τους μακροβιότερους πολιτικούς ηγέτες της χώρας του. Τιμήθηκε με τον τίτλο του Ιππότη από τη Βασίλισσα της Αγγλίας, το 1995.

 Γεννήθηκε στις 15 Μαΐου 1931 στο νησί Μπεκία των Γρεναδίνων και είναι εξάδερφος του Τζον Κόμπτον. Ολοκλήρωσε την εκπαίδευσή του στο Τρινιντάντ και Τομπάγκο και έπειτα στο πανεπιστήμιο της Βρετανικής Κολομβίας, στον Καναδά. Είναι οικονομολόγος και γεωπόνος στο επάγγελμα. Από το 1985 ήτσν σύμβουλος του Ανακτοβουλίου (Privy Councillor). Η είσοδός του στην πολιτική έγινε αρχικά με το Εργατικό Κόμμα, με το οποίο εξελέγη για πρώτη φορά βουλευτής το 1966. Την περίοδο από το 1967 ως το 1972 υπηρέτησε σε διάφορα χαρτοφυλάκια, μεταξύ των οποίων εκείνα του Εμπορίου, Τουρισμού, Γεωργίας και Εργασίας. Έγινε πρωθυπουργός για πρώτη φορά το 1972 και διατηρήθηκε στο αξίωμα μέχρι τις 8 Δεκεμβρίου του 1974, οπότε έχασε τις εκλογές από τον αντίπαλό του, Μίλτον Κάτο . Το 1975 ίδρυσε το Νέο Δημοκρατικό Κόμμα (NDP). Λίγο αργότερα, το κόμμα του αναδείχθηκε νικητής στις εκλογές του 1984 κερδίζοντας 9 επί συνόλου 13 εδρών στη Βουλή και ο Μίτσελ επανήλθε στην πρωθυπουργία, στις 30 Ιουλίου 1984. Επίσης, διετέλεσε υπουργός Εξωτερικών από το 1984 ως το 1992. Ακολούθησαν αλλεπάλληλες εκλογικές νίκες, με τέταρτη και τελευταία στις 15 Ιουνίου του 1998. Η τελευταία πρωθυπουργική θητεία του έληξε στις 27 Οκτωβρίου του 2000, οπότε και αποχώρησε με τη θέλησή του λίγο πριν τη διεξαγωγή των εκλογών. Τον διαδέχθηκε στο αξίωμα ο Άρνχιμ Γιούστας. Ο Μίτσελ συνέγραψε αυτοβιογραφία με τίτλο «Πέρα από τα Νησιά» (Beyond The Islands). Πολυμέσα σχετικά με το θέμα James Fitz-Allen Mitchell στο Wikimedia Commons
ΝΠΟ Ντιναμό Κιέβου

Η ομάδα καλαθοσφαίρισης γυναικών ΝΠΟ Ντιναμό Κιέβου (ουκρανικά: БК Динамо-НПУ) αποτελεί μια από τις πλέον επιτυχημένες στην Ουκρανία. Ιδρύθηκε στα μισά του περασμένου αιώνα και εδρεύει στο Κίεβο.Είναι η μόνη ομάδα από την Ουκρανία που στέφθηκε πρωταθλήτρια της Σοβιετικής Ένωσης (ΕΣΣΔ). Η Ντιναμό είναι επίσης η μόνη ομάδα από την Ουκρανία που κέρδισε ευρωπαϊκό τίτλο. Μετά την κατάρρευση της ΕΣΣΔ, η ομάδα συνεχίζει τη συμμετοχή της στο ουκρανικό πρωτάθλημα καλαθοσφαίρισης γυναικών.

 Η Ντιναμό-ΝΠΟ πήρε την ονομασία της από την αθλητική κοινωνία «Ντιναμό». Τα αρχικά «ΝΠΟ» προέρχονται από την έδρα της ομάδας, το αθλητικό κέντρο του Εθνικού Παιδαγωγικού Πανεπιστημίου Ντραγκουμάνοφ (Национального педагогического университета имени М. П. Драгоманова). Πρωταθλήματα ΕΣΣΔ: (3) 1949, 1991, 1992 1945Κύπελλα ΕΣΣΔ: (2) 1950, 1951Πρωτάθλημα ΚΑΚ: (1) 1992Πρωταθλήματα Ουκρανίας: (8) 1992, 1993, 1994, 1995, 1996, 2009, 2012, 2013 1997, 2001, 2002, 2010 1999Κύπελλο Ρονκέτι (1): 1988Ευρωλίγκα: (1) 1992 Το έμβλημα της ομάδας έχει εξελιχθεί με το πέρασμα του χρόνου. Επίσημος ιστότοπος Women Basket / Dynamo womenbasket.com.ua UKRBasket ukrbasket.net EuroBasket eurobasket.com Oofb oofb.odessa.ua
Μαρία Θηρεσία της Αυστρίας (1816-1867)

Η Μαρία Θηρεσία (γερμ. Maria Theresia, 31 Ιουλίου 1816 - 8 Αυγούστου 1867) από τον Οίκο των Αψβούργων-Λωρραίνης ήταν κόρη του Αρχιδούκα της Αυστρίας & δούκα του Τέσσεν και με τον γάμο της έγινε βασίλισσα των Δύο Σικελιών.

 Η Μαρία Θηρεσία Ισαβέλλα ήταν η πρώτη κόρη του Καρόλου Λουδοβίκου της Αυστρίας, Δούκα του Τέσσεν, και της Ερριέττας Αλεξανδρινής, κόρης του Φρειδερίκου Γουλιέλμου του Νασσάου-Βάιλμπουργκ. Παντρεύτηκε το 1837 τον Φερδινάνδο Β΄ των Δύο Σικελιών και είχε τέκνα: Λουδοβίκος (1838 - 1886), Κόμης του Τράνι. Αλβέρτος (1839 - 1844). Αλφόνσος (1841 - 1934), Κόμης της Καζέρτα. Μαρία Αννουντσιάτα (1843 - 1871), παντρεύτηκε τον Κάρολο Λουδοβίκο της Αυστρίας. Μαρία Ιμμακουλάτα (1844 - 1899), παντρεύτηκε τον Κάρολο Σαλβάτορ της Αυστρίας, Δούκα της Τοσκάνης. Γαϊτανός (1846 - 1871), Κόμης του Τζιρτζέντι (Ακράγαντα). Ιωσήφ (1848 - 1851). Μαρία Πία (1849 - 1882), παντρεύτηκε τον Ροβέρτο της Πάρμα. Βικέντιος (1851 - 1854). Πασχάλης (1852 - 1904), Κόμης του Μπάρι. Μαρία Λουίζα (1855 - 1874), παντρεύτηκε τον Ερρίκο, Κόμη του Μπάρντι. Ιανουάριος (1857 - 1867). Marek, Miroslav. "A listing of descendants of Archduke Charles, Duke of Teschen". Genealogy.EU.
Βραβεία της Ένωσης Κριτικών Κινηματογράφου του Λος Άντζελες 2007

Τα 33α Βραβεία της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Association Awards), απονεμήθηκαν για να τιμήσουν την καλύτερη κινηματογραφική παραγωγή του 2007.

 Καλύτερη Ταινία: There Will Be Blood Επιλαχών: The Diving Bell and the Butterfly (Le scaphandre et le papillon) Καλύτερη Σκηνοθεσία: Πολ Τόμας Άντερσον – There Will Be Blood Επιλαχών: Julian Schnabel – The Diving Bell and the Butterfly (Le scaphandre et le papillon) Α' Ανδρικός Ρόλος: Ντάνιελ Ντέι Λιούις – There Will Be Blood Επιλαχών: Φρανκ Λαγκέλα – Starting Out in the Evening Α' Γυναικείος Ρόλος: Μαριόν Κοτιγιάρ – La Vie en Rose (La Môme) Επιλαχούσα: Anamaria Marinca – 4 Months, 3 Weeks and 2 Days (4 luni, 3 săptămâni şi 2 zile) Β' Ανδρικός Ρόλος: Vlad Ivanov – 4 Months, 3 Weeks and 2 Days (4 luni, 3 săptămâni şi 2 zile) Επιλαχών: Hal Holbrook – Into the Wild Β' Γυναικείος Ρόλος: Έιμι Ράιαν – Gone Baby Gone και Before the Devil Knows You're Dead Επιλαχών: Cate Blanchett – I'm Not There Καλύτερο Σενάριο: Tamara Jenkins – The Savages Επιλαχών: Paul Thomas Anderson – There Will Be Blood Καλύτερου Διευθυντή Φωτογραφίας: Janusz Kamiński - The Diving Bell and the Butterfly (Le scaphandre et le papillon) Επιλαχών: Robert Elswit – There Will Be Blood Καλύτερος Σχεδιασμός Παραγωγής: Jack Fisk – There Will Be Blood Επιλαχών: Dante Ferretti – Sweeney Todd: The Demon Barber of Fleet Street Καλύτερη Μουσική: Glen Hansard and Markéta Irglová – Once Επιλαχών: Jonny Greenwood – There Will Be Blood Καλύτερο Ντοκιμαντέρ/Μη Κινιματογραφική Ταινία: No End in Sight Επιλαχών: Sicko Καλύτερη Ταινία Κινουμένων Σχεδίων (TIE): Persepolis Ratatouille Καλύτερη Ξενόγλωσση Ταινία: 4 Months, 3 Weeks and 2 Days (4 luni, 3 săptămâni şi 2 zile) • Ρουμανία Επιλαχών: The Diving Bell and the Butterfly (Le scaphandre et le papillon) • Γαλλία The Douglas Edwards Experimental/Independent Film/Video Award: Pedro Costa – Colossal Youth Βραβείο Νέας Γενιάς: Sarah Polley – Away from Her Legacy Film Award: Milestone Films and the Outfest UCLA Legacy Project Βραβείο Επιτευγματος Καριέρας: Sidney Lumet Ειδικό Βραβείο: The New Crowned Hope series commissioned by director Peter Sellars to honor the anniversary of Mozart's 250th birthday Ο Επίσημος ιστότοπος
Νήσος Τσιλοέ

Η Νήσος Τσιλοέ (Isla de Chiloé), γνωστή και ως Μεγαλόνησος του Τσιλοέ (Isla Grande de Chiloé), είναι το μεγαλύτερο νησί στο Αρχιπέλαγος Τσιλοέ, κοντά στις ακτές της Χιλής, στον Ειρηνικό Ωκεανό. Διοικητικά υπάγεται στην Περιφέρεια Λος Λάγος της Χιλής. Το όνομα του νησιού προέρχεται από τη λέξη Chilhué, που σημαίνει «τόπος των γλάρων».

 Με έκταση 8.394 τετραγωνικά χιλιόμετρα, η Νήσος Τσιλοέ είναι το δεύτερο μεγαλύτερο νησί από τα 2.300 περίπου ολόκληρης της Χιλής, μετά τη Γη του Πυρός. Είναι επίσης το πέμπτο μεγαλύτερο νησί νοτιοαμερικανικής χώρας και το ογδοηκοστό έβδομο μεγαλύτερο νησί της Γης (ελάχιστα μεγαλύτερο της Κρήτης). Χωρίζεται από την ηπειρωτική ακτή από το Στενό του Τσακάο (Canal Chacao) στα βόρεια και από τον Κόλπο του Ανκούδ (Golfo de Ancud) και τον Κόλπο του Κορκοβάδο στα ανατολικά. Στα νότια απλώνεται το Αρχιπέλαγος Τσόνος. Το Τσιλοέ έχει σχήμα παρόμοιο με ορθογώνιο παραλληλόγραμμο, με μήκος 190 χλμ. από βορρά προς νότο και πλάτος 55 ως 65 χλμ. Η πρωτεύουσα του νησιού είναι το Κάστρο, στην ανατολική ακτή του νησιού, ενώ η δεύτερη μεγαλύτερη πόλη είναι το Ανκούδ, στο βορειοδυτικό άκρο του νησιού. Υπάρχουν επίσης αρκετές μικρότερες κωμοπόλεις-λιμάνια στην ανατολική ακτή, όπως οι Κελόν, Νταλκάουε και Τσόντσι. Το νησί και το Αρχιπέλαγος Τσόνος αποτελούν νότια προέκταση της χιλιανής παραλιακής οροσειράς στη Χιλιανή Παταγονία, που υψώνεται παράλληλα με τις Άνδεις και την ακτή του Ειρηνικού Ωκεανού. Η ανατολική ακτή της Νήσου Τσιλοέ έχει πλούσιο διαμελισμό, με πολλά φυσικά λιμάνια και μικρά νησιά. Εκτεινόμενη σε γεωγραφικά πλάτη από 41º47′ μέχρι 43º26′ Νότιο, η Τσιλοέ έχει υγρό και δροσερό εύκρατο κλίμα. Η δυτική της πλευρά είναι πιο βροχερή και φιλοξενεί Βαλδιβιανά εύκρατα δάση βροχής. Το Εθνικό Πάρκο Τσιλοέ βρίσκεται σε αυτή την πλευρά του νησιού, ενώ το Πάρκο Τανταούκο (Parque Tantauco), μία ιδιωτική προστατευόμενη περιοχή που δημιουργήθηκε και κατέχεται από τον πρώην Πρόεδρο της Χιλής Σεμπαστιάν Πινιέρα, βρίσκεται στη νότια ακτή. Η ανατολική ακτή είναι θερμότερη και ξηρότερη. Εκκλησίες της Τσιλοέ, Μνημείο Παγκόσμιας Κληρονομιάς της UNESCO «Dicen Que Los Chilotes...» (μουσική του Τσιλοέ) Περιγραφή των εκκλησιών με εικόνες Αρχειοθετήθηκε 2007-04-29 στο Wayback Machine. Charles Darwin: Voyage of the Beagle, κεφ. 13-14 (από εδώ πέρασε και ο Δαρβίνος...) Εικόνες του νησιού
Κασάνεβα Αχαΐας

Η Κασάνεβα είναι μικρός ορεινός οικισμός του Νομού Αχαΐας, αποτελεί τμήμα της Τοπικής Κοινότητας Χρυσανθίου, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.

 Στα 1901 αναφέρονται οικισμοί με τις ονομασίες «Κασσάναβα-Μαυρέντη». Η Κασσάνεβα αναγνωρίστηκε ως οικισμός την 16/10/1940, όταν και υπήχθη στην τότε Κοινότητα Βερσοβάς. Με το ΦΕΚ 123Α της 19/08/1986 αποσπάστηκε από την τότε Κοινότητα Χρυσανθίου (πρώην Βερσοβάς) και υπήχθη στην τότε Κοινότητα Χρυσαμπέλων. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγείρας ως τμήμα του πρώην Δημοτικού διαμερίσματος Χρυσανθίου. Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), Λεξικό Διοικητικών Μεταβολών των Δήμων και Κοινοτήτων (1912-2001), Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Ε.Ε.Τ.Α.Α. - Διοικητικές μεταβολές Κασάνεβας Αχαΐας. eetaa.gr. Ανακτήθηκε: 14/07/2018. Ε.Ε.Τ.Α.Α. - Διοικητικές μεταβολές Δήμου Αιγιαλείας. eetaa.gr. Ανακτήθηκε: 14/07/2018. Ε.Ε.Τ.Α.Α. - Διοικητικές μεταβολές Δήμου Αιγείρας (1997-2010). eetaa.gr. Ανακτήθηκε: 14/07/2018. Ε.Ε.Τ.Α.Α. - Διοικητικές μεταβολές Κοινότητας Χρυσαμπέλων (1986-1997). eetaa.gr. Ανακτήθηκε: 14/07/2018. Ε.Ε.Τ.Α.Α. - Διοικητικές μεταβολές Κοινότητας Χρυσανθίου (1912-1986). eetaa.gr. Ανακτήθηκε: 14/07/2018.
Κατάλογος αστέρων του Ωρολογίου

Ο παρών κατάλογος αστέρων του Ωρολογίου παραθέτει τους σημαντικότερους αστέρες στον αστερισμό του Ωρολογίου κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. Gould, B. A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 16 Ιουλίου 2010. «AAVSO Website». American Association of Variable Star Observers. Ανακτήθηκε στις 9 Μαρτίου 2014.
Μαρία Θηρεσία Φελίτσιτας των Έστε

Η Μαρία Θηρεσία Φιλικητάτη (ιταλ. Maria Teresa Felicitas, 6 Οκτωβρίου 1726 - 30 Απριλίου 1754) από τον Οίκο των Έστε ήταν κόρη του Δούκα της Μόντενα και με τον γάμο της έγινε δούκισσα του Παντιέβρ.

 Ήταν η πρώτη κόρη του Φραγκίσκου Γ΄ της Μόντενα και Ρέτζο και της Καρλόττας Αγλαΐας των Βουρβόνων, κόρης του Φιλίππου Β΄ της Ορλεάνης. Παντρεύτηκε το 1744 τον Λουδοβίκο Ιωάννη Μαρία, Δούκα του Παντριέβρ, και είχε τέκνα: Λουδοβίκος Μαρία 1746-1749. Λουδοβίκος Αλέξανδρος 1747-1768, πρίγκιπας του Λαμπάλ. Ιωάννης Μαρία 1748-1755. Βικέντιος 1750-1752. Μαρία Λουίζα 1751-1753. Λουίζα Μαρία Αδελαΐδα 1753-1821, παντρεύτηκε τον Φίλιππο Β΄ της Ορλεάνης. Λουδοβίκος Φίλιππος της Γαλλίας. Λουδοβίκος Μαρία Φήλιξ 1754. Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 86.
Άνταμ Σίμτσικ

Ο Άνταμ Σίμτσικ (Adam Szymczyk, γεννημένος το 1970) είναι Πολωνός κριτικός τέχνης και επιμελητής τέχνης. Είναι ο καλλιτεχνικός διευθυντής της Documenta 14 το 2017 στο Κάσσελ και στην Αθηνα, ήταν διευθυντής και επικεφαλής επιμελητής στο Kunsthalle Basel από το 2003 έως το 2014.

 Ο Σίμτσικ σπούδασε ιστορία της τέχνης στο Πανεπιστήμιο της Βαρσοβίας. Στη δεκαετία του 1990 συμμετείχε στη σχολική εκπαίδευση του κέντρου τέχνης De Appel του Άμστερνταμ. Το 1997 ίδρυσε το Fundacja Galerii Foksal (Ίδρυμα Γκαλερί Foksal) στη Βαρσοβία. Από το 2003 είναι διευθυντής της Kunsthalle Basel. Το 2008 διετέλεσε συν-επιμελητής της 5ης Μπιενάλε του Βερολίνου. Ο Σίμτσικ παρουσιάστηκε στις 22 Νοεμβρίου 2013 ως καλλιτεχνικός διευθυντής της 14ης έκδοσης της έκθεσης Documenta. Ως σύνθημα καθόρισε το «Μαθαίνοντας από την Αθηνα» και την Αθηνα ως δεύτερο ισότιμο μέρος της έκθεσης. Πολυμέσα σχετικά με το θέμα Adam Szymczyk στο Wikimedia Commons «Η Αθήνα του Α. Σίμτσικ»
Σκύλος Αγίου Βερνάρδου

Ο σκύλος Αγίου Βερνάρδου (αγγλικά:St. Bernard (dog) ή St Bernard) ή εναλλακτικά Αλπικός Μολοσσός (αγγλικά:Alpine Mastiff) είναι μια φυλή πολύ μεγάλου σκύλου εργασίας από τις δυτικές Άλπεις, στην Ελβετία, τη Γαλλία και την Ιταλία. Είχε αρχικά εκτραφεί στο Πέρασμα του Αγίου Βερνάρδου για διάσωση. Η φυλή έχει γίνει διάσημη μέσα από ιστορίες αλπικών διασώσεων, καθώς και για το τεράστιο μέγεθος της. Φτάνει σε ύψος τα 66 εκατοστά, αλλά οι πιο ψηλοί έως και τα 82 εκατοστά.

 Πρόκειται για ένα μεγαλόσωμο σκυλί συντροφιάς και φύλακας, με καταγωγή από τις Ελβετικές Άλπεις. Χαρακτηρίζεται από έναν ογκώδη και τεράστιο σωματότυπο (βάρος: 50-91 kg και ύψος: 64-76 cm) και το τρίχωμα του είναι πλούσιο, ώστε να αντέχει στις πολύ κρύες θερμοκρασίες. Το τρίχωμα του ποικίλει και μπορεί να είναι μακρύ με ελαφρύ κυματισμό ή κοντό και σκληρό και στην ουρά να είναι πιο μακρύ. Κατά βάση, περισσότερο μαλλί υπάρχει στην περιοχή του κεφαλιού, των ποδιών και της ουράς. Τα μάτια του είναι σκούρα και όχι ιδιαίτερα μεγάλα και παρομοίως τα αυτιά του, που είναι μεσαίου μεγέθους και κρεμαστά. Το κύριο χρώμα του είναι άσπρο με κηλίδες σε γήινα χρώματα όπως καφέ, μαύρο, κανελί, αλλά εμφανίζεται και σε καφέ με ρίγες σε πιο σκούρες αποχρώσεις. Το προσδόκιμο ζωής του υπολογίζεται στα 8-10 έτη. Είναι ιδιαίτερα έξυπνος, πιστός στην οικογένεια του και φιλικός. Ανήκει στην κατηγορία των σκύλων που αγαπά να περνάει χρόνο με τα παιδιά και να παίζει μαζί τους, ενώ θεωρείται υπομονετικό σκυλί και ανεκτικό. Ωστόσο το μεγάλο του βάρος μπορεί να προκαλέσει προβλήματα και για αυτόν τον λόγο κρίνεται απαραίτητη η σωστή εκπαίδευση από τον ιδιοκτήτη και η κοινωνικοποίηση του από πολύ μικρή ηλικία. Λόγω του όγκου του, επίσης δεν μπορεί να διαμείνει σε διαμέρισμα, καθώς χρειάζεται χώρο για να τρέχει και να εξασκείται. Είναι εξαιρετικός φύλακας και ειδοποιεί με το γάβγισμα του για πιθανές εισβολές ξένων στο σπίτι. Οι μοναχοί του Saint Bernard de Menthon Hospice, ενός ξενώνα στο Πέρασμα του Αγίου Βερνάρδου, που παρείχε βοήθεια στους εξαντλημένους ταξιδιώτες της περιοχής των Ελβετικών Άλπεων, τους χρησιμοποιούσε για να μεταφέρει τροφή και ροφήματα. Σε εκείνες τις περιοχές διασταυρώθηκε με άλλες τοπικές ράτσες και διαμορφώθηκε ο περίφημος σκύλος σωτήρας των Ελβετικών Άλπεων. Ο σκύλος Άγιος Βερνάρδος βοηθούσε την διάσωση ανθρώπων στα όρη, διότι λόγω της αυξημένης όσφρησης του μπορούσε να μυρίσει τον άνθρωπο και με το πλούσιο τρίχωμα του να τον ζεστάνει. Το βαρελάκι δεμένο στον λαιμό του σκύλου, με το οποίο απεικονίστηκε για πρώτη φορά από τον Άγγλο ζωγράφο Σερ Έντγουιν Λάντσηρ στον πίνακα με τίτλο «Αλπικοί Μολοσσοί» το 1831, περιείχε κονιάκ προκείμενου να το προσφέρει στους κουρασμένους ταξιδιώτες έως ότου έρθει η βοήθεια.
Εκλογές στο Πράσινο Ακρωτήριο

Στο Πράσινο Ακρωτήριο διεξάγονται εκλογές σε πανεθνικό επίπεδο για πρόεδρο και για κοινοβούλιο. Δικαίωμα ψήφου χορηγείται στους πολίτες από την ηλικία των 18 ετών και άνω. Ο Πρόεδρος της Δημοκρατίας εκλέγεται από το λαό για πενταετή θητεία. Η Εθνοσυνέλευση του Πρασίνου Ακρωτηρίου (Asembleia Nacional) απαρτίζεται από 72 μέλη. Εκλέγονται με καθολική ψηφοφορία και με απλή αναλογική για πενταετή θητεία. Οι πρώτες βουλευτικές εκλογές διεξήχθησαν τον Ιούνιο του 1975. Στη χώρα επικρατεί ο δικομματισμός.

 Το 2006 εξελέγη πρόεδρος ο Πέδρο Πίρες με ποσοστό 50,98% των ψήφων έναντι 49,02 για τον Κάρλος Βέιγκα. Οι προεδρικές εκλογές του 2011 έγιναν σε δύο γύρους. Στον τελικό γύρο στις 21 Αυγούστου πρόεδρος εξελέγη ο Ζόρζε Κάρλος Φονσέκα. Στις πιο πρόσφατες προεδρικές εκλογές στις 2 Οκτωβρίου 2016, ο πρόεδρος Ζόρζε Κάρλος Φονσέκα επανεξελέγη με ποσοστό 74%. Στις εκλογές που διενεργήθηκαν στις 6 Φεβρουαρίου 2011, το κυβερνών κόμμα του Νέβες κέρδισε σχεδόν 51% και 37 επί συνόλου 72 εδρών. Η αντιπολίτευση παραδέχτηκε την ήττα της στις εκλογές, καθώς πέτυχε ποσοστό γύρω στο 42% των ψήφων και 33 έδρες.
Μπάλα

Η μπάλα είναι νατικείμενο σφαιρικού συνήθως σχήματος που χρησιμοποιείται σε παιχνίδια κυρίως ομαδικά. Υπάρχουν πολλών ειδών μπάλες η κάθε μία για διαφορετικό άθλημα ή παιχνίδι, ομαδικό ή ατομικό, που διαφέρουν σε μέγεθος, υλικό και τρόπο κατασκευής αλλά και ως προς το περιεχόμενο. Το σχήμα δεν είναι πάντα σφαιρικό αλλά κάποιες φορές ωοειδές (όπως για παράδειγμα η μπάλα του ράγκμπι και του Αμερικανικού ποδοσφαίρου), ή μη σφαιρικού σχήματος (μπαλάκι – φτερό του Badminton). Για το κάθε παιχνίδι/άθλημα, οι αντίστοιχοι κανονισμοί του, καθορίζουν συγκεκριμένες τιμές για την διάμετρο και το βάρος της μπάλας του. Τα υλικά κατασκευής επίσης διαφέρουν. Δέρμα, ελαστικό (καουτσούκ), πλαστικό, φελλός, κυτταρίνη ή ξύλο είναι κάποια από τα συνήθη υλικά κατασκευής. Μπορεί το ίδιο υλικό να φτάνει μέχρι τον πυρήνα μίας μπάλας ή διάφορα υλικά να επικαλύπτουν το ένα το άλλο. Πολλές μπάλες είναι γεμισμένες με αέρα, έτσι ώστε να αναπηδούν εύκολα. Η χρήση του υποκοριστικού στην αναφορά μιας μπάλας, προέρχεται κυρίως από το μέγεθός της. Έτσι αναφερόμαστε στην μπάλα του ποδοσφαίρου ή του μπάσκετ, αλλά στο μπαλάκι του τένις (αντισφαίριση) ή του γκολφ.

 Παραδείγματα παιχνιδιών και αθλημάτων που χρησιμοποιούνται μπάλες είναι: Ποδόσφαιρο (Αγγλικά: soccer ή football): Μπάλα ποδοσφαίρου Μπάσκετ (Καλαθοσφαίριση) Basketball Βόλεϊ (Πετοσφαίριση) Volleyball - Μπιτς Βόλεϊ (Beach Volley). Ποδοβόλεϊ - Σεπακ Τακροου Πόλο (Υδατοσφαίριση) Water Polo Πόλο (με άλογα) Χάντμπολ (Χειροσφαίριση) Hand ball Γκόλμπολ, παραολυμπιακό άθλημα όπου η μπάλα έχει στο εσωτερικό της κουδουνάκια για να αντιλαμβάνονται οι τυφλοί αθλητές και αθλήτριες την κίνησή της. Αμερικανικό ποδόσφαιρο (American Football) Αυστραλιανό ποδόσφαιρο (Australian Football) Ράγκμπι (Rugby) Κρίκετ (Cricket) Μπέιζμπολ (Baseball) - Σοφτμπόλ (Softball) Πιλότα Βαλενσιάνα Βασκική πελότα Τένις (Αντισφαίριση) Tennis Τοιχοσφαίριση (Squash) Racquet ball Μπάντμιντον (Αντιπτέριση) Badminton. Πινγκ-πονγκ (Επιτραπέζια αντισφαίριση) Ping-Pong (Table Tennis) Λακρός Χόκεϊ επί χόρτου (Field Hockey) - Χόκεϊ επί πάγου (Ice Hockey) (παρ’ όλο που ονομάζεται μπάλα έχει σχήμα δίσκου από καουτσούκ) - Floorball Χέρλινγκ (Hurling), η μπάλα του ονομάζεται sliotar Γκολφ (Golf) Κροκέ (Croquet) - Roque Μπόουλινγκ (Bowling). Πετάνκ (Εδαφοσφαίριση) – Μπότσε - Μπούλ - Μπόουλς (Bowls) - Αμπαλί - Μπότσια, παραολυμπιακό άθλημα. Μπιλιάρδο (Billiards – Pool – Snooker) Ρυθμική γυμναστική Γυμναστική με ειδική μπάλα γυμναστικής (Gym training ball ή Swiss ball). Τέθερμπολ (Tetherball), όπου η μπάλα είναι δεμένη με σκοινί από έναν στύλο. Μήλα, dodgeball Ποδοσφαιράκι (Table Football) Σουμπούτεο Τρελόμπαλα (Bouncy Ball) Μπάλα παραλίας (beach ball). Μπάλες χρησιμοποιούνται και για απλούστερα παιχνίδια όπως μπίλιες (γκαζές - βώλοι) Μπάλες για σκύλους Μπάλες για Ζογκλέρ – Ταχυδακτυλουργούς (Juggling). Αντί-στρες (Stress ball). Κινέζικα "θεραπευτικά" μπαλάκια (Baoding balls) Μασάζ (Massage ball) Κολπικές μπάλες Μέγα Λεξικόν όλης της Ελληνικής Γλώσσης Δ.Δημητράκου Ερμηνευτικό και Ετυμολογικό Λεξικό της Ελληνικής Γλώσσας της Εγκυκλοπαίδειας Πάπυρος-Larousse-Britannica, έκδ. 1990, στο τέλος του τόμου 43
Γκότσλιν του Μπίντγκαου

Ο Γκότσλιν (Gozelo, 911 - μεταξύ 19 Οκτωβρίου 942 και 16 Φεβρουαρίου 943) από τον Οίκο του Αρντέν ήταν κόμης του Μπίντγκαου & Αρντέν (Ardennes). Είναι ο ιδρυτής του κλάδου των Αρντέν-Βερντέν.

 Ήταν ο πρωτότοκος γιος του Βίγκερικ παλατινού κόμη (δούκα) της Λοθαριγγίας και της Κουνιγκούντας της Γαλλίας, κόρης της Ερμεντρούδης των Καρολιδών (κόρης του Λουδοβίκου Β΄ του τραυλού της Γαλλίας). Νυμφεύτηκε την Όντα των Γκεραρντιδών, κόρη της Όντας των Οθωνιδών (αδελφής του Ερρίκου Α΄ της Γερμανίας). Ήταν διοικητής στο στρατό του αδελφού του Αντάλμπερο Α΄ επισκόπου του Μετς. Απεβίωσε το 942/943 σε ηλικία 31/32 ετών και τον διαδέχθηκε ο γιος του Γοδεφρείδος Α΄ ο αιχμάλωτος ως κόμης του Βερντέν. Νυμφεύτηκε το 930 τη Όντα των Γκεραρντιδών, κόρη του Γκέραρτ Α΄ κόμη του Μετς και είχε τέκνα: Ρέγκιναρ απεβ. 963, κόμης του Μπαστόν. Γιος του ήταν ο: Αντάλμπερο απεβ. 1030/31, επίσκοπος του Λoν (Laon). Ερρίκος απεβ. 1000. Γοδεφρείδος Α΄ απεβ. 1002, κόμης του Βερντέν. Αντάλμπερο απεβ. 989, αρχιεπίσκοπος του Ρενς. Reuter, Timothy (1978). Medieval Nobility: Studies on the Ruling Classes of France and Germany from the Sixth to the Twelfth Century. Elsevier Science Ltd.
Αντρέα Κόστα

Ο Αντρέα Κόστα (γεννηθείς στις 30 Νοεμβρίου 1851 στην Ίμολα και αποβιώσας στις 10 Ιανουαρίου 1910 στην ίδια πόλη) ήταν Ιταλός μέλος της Πρώτης Διεθνούς, αναρχικός αγωνιστής και μετέπειτα Σοσιαλιστής βουλευτής. Θεωρείται ως ένας εκ των ιδρυτών του σοσιαλιστικού κινήματος στην Ιταλία.

 Αναρχικός αγωνιστής, σύντροφος, μαζί με τους Ερρίκο Μαλατέστα και Κάρλο Καφιέρο, της Ομοσπονδίας του Ζυρά (1870-1880), θεωρείται από τον Τζέιμς Γκιγιώμ ως εμπνευστής της ορολογίας της « εκ πράξεως προπαγάνδας », η οποία έγινε δημοφιλής από τον Πωλ Μπρους. Στις 9 Ιουνίου 1877, έδωσε στη Γενεύη διάλεξη επί της « εκ πράξεως προπαγάνδας », μιας στρατηγικής πολιτικής δράσης βασισμένης στη βία και με στόχο την καλύτερη ανάληψη λαϊκής συνείδησης. Η « εκ πράξεως προπαγάνδα » υιοθετήθηκε στο συνέδριο του Λονδίνου το 1881. Ασπάστηκε τον κοινοβουλευτισμό το 1879, πιθανώς υπό την επιρροή της συζύγου του, Άννα Κουλισιόφ, η οποία ήταν, επίσης, αναρχική αγωνίστρια. Το 1881, ίδρυσε το Partito Socialista Rivoluzionario Italiano (Ιταλικό Σοσιαλιστικό Επαναστατικό Κόμμα), πρόγονο του Partito Socialista Italiano (Ιταλικό Σοσιαλιστικό Κόμμα). Μυημένος στον Ελευθεροτεκτονισμό στις 25 Σεπτεμβρίου 1883 στη Στοά "Ριέντζι" της Ρώμης, υπήρξε Αναπληρωτής Μέγας Διδάσκαλος της Μεγάλης Ανατολής της Ιταλίας. Enzo Santarelli, L'anarchisme en Italie, Le Mouvement social, n°83, Απρίλιος - Μάιος 1973, διαδικτυακή ανάγνωση. Sandra Mannino, Florence Morel, Andrea Costa et l’anarchisme en Italie, 1877-1882, Institut d'études politiques de Grenoble, 1979, σημείωση. L'Éphéméride anarchiste : βιογραφικό σημείωμα. RA.forum : βιβλιογραφικό σημείωμα. RA.forum, Italie. Histoire de l’anarchisme. 19° siècle, βιβλιογραφικό σημείωμα. (Ιταλικά) Dizionario biografico degli anarchici italiani, volume I, Pisa, BFS Edizioni, 2003, pp. 453–4590. Ιστορία του Αναρχισμού Αναρχισμός στην Ιταλία
Γ Δοράδος

Ο γ (γάμμα) Δοράδος (διεθνώς Gamma Doradus, γ Dor) είναι ο τρίτος σε φωτεινότητα (όπως φαίνεται από τη Γη) αστέρας στον νότιο αστερισμό Δοράδα. Είναι ορατός με γυμνό μάτι μόνο σε σκοτεινούς τόπους και ασέληνες νύκτες, έχοντας οπτικό φαινόμενο μέγεθος περίπου 4,25. Για την ακρίβεια, αυτό παρουσιάζει μικρές διακυμάνσεις, καθώς ο γ Δοράδος είναι μεταβλητός αστέρας, και μάλιστα έδωσε το όνομά του στη νέα σχετικώς κατηγορία των μεταβλητών τύπου γ Δοράδος. Με βάση την ετήσια ηλιοκεντρική (αστρική) του παράλλαξη, όπως αυτή μετρήθηκε από τη νέα αποστολή Γαία, απέχει 66,7 έτη φωτός από το Ηλιακό Σύστημα και απομακρύνεται από αυτό με ακτινική ταχύτητα +25,2 χιλιόμετρα ανά δευτερόλεπτο (90.700 χιλιόμετρα την ώρα) Με βάση την κίνησή του στον χώρο του Γαλαξία, φαίνεται να είναι μέλος μιας επεκτάσεως του αστρικού ανοικτού σμήνους IC 2391.

 Ο γ Δοράδος είναι αστέρας της Κύριας ακολουθίας με φασματικό τύπο F1 V, που αντιστοιχεί σε λευκό χρώμα, δείκτη χρώματος (B−V) = +0,30 και επιφανειακή θερμοκρασία 6.900 K. Είναι παλλόμενος μεταβλητός αστέρας, του οποίου η λαμπρότητα κυμαίνεται λιγότερο από 1/10 του μεγέθους, εξαιτίας μη ακτινικών ταλαντώσεων, παρόμοιων με τα θαλάσσια κύματα. Μέχρι σήμερα έχουν ανιχνευθεί 4 διαφορετικές συχνότητες ταλαντώσεων, με περιόδους 17,6, 12,8, 16,3 και 18,2 ώρες. Ο αστέρας έχει διάμετρο 85% περίπου μεγαλύτερη της διαμέτρου του Ήλιου και μάζα κατά 56% μεγαλύτερη της ηλιακής, ενώ η απόλυτη λαμπρότητά του είναι επταπλάσια της ηλιακής, δηλαδή αντιστοιχεί σε απόλυτο μέγεθος +2,72. Είναι αρκετά νεότερος αστέρας από τον Ήλιο, έχοντας ηλικία που εκτιμάται σε 0,5 έως 1,2 δισεκατομμύρια έτη. Μια περίσσεια υπερύθρου έχει ανιχνευθεί σε αρκετές διαφορετικές συχνότητες στο φως του γ Δοράδος, γεγονός που υποδεικνύει ότι γύρω από τον αστέρα περιφέρεται ένα ζεύγος περιαστρικών δίσκων, συγκεκριμένα δίσκοι συντριμμάτων.
Εκλογική περιφέρεια Λάρισας

Η εκλογική περιφέρεια Λάρισας είναι η μεγαλύτερη από τις τέσσερις της μείζονος εκλογικής περιφέρειας Θεσσαλίας. Διαιρείται σε επτά δήμους σύμφωνα με το Πρόγραμμα Καλλικράτης (Λαρισαίων, Τυρνάβου, Φαρσάλων, Ελασσόνας, Αγιάς, Τεμπών και Κιλελέρ). Από το 1974 έως σήμερα εκλέγει σταθερά 8 βουλευτές.

 Στον πίνακα περιλαμβάνονται τα αποτελέσματα των βουλευτικών εκλογών από τη μεταπολίτευση και μετά στην εκλογική περιφέρεια Λάρισας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση. Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1981 και μετά στην εκλογική περιφέρεια Λάρισας. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια. Βουλ. 1974: Κώστα Διγκαβέ, «Οι εκλογές στην Ελλάδα 1844-1985», Εκδόσεις Μαλλιάρης-Παιδεία, Θεσσαλονίκη 1986. Βουλ. 1977: Κώστα Διγκαβέ, «Εκλογές 1977», Εκδόσεις Μπαρμπουνάκης, Θεσσαλονίκη 1979. Βουλ. 1981, Ευρ. 1981 και Ευρ. 1984: Κώστα Διγκαβέ, «Αλμανάκ 1985», Εκδόσεις Μαλλιάρης - Παιδεία, Θεσσαλονίκη 1985. Βουλ. 1985: Κώστα Διγκαβέ, «Αλμανάκ 1986», Εκδόσεις Μαλλιάρης - Παιδεία, Θεσσαλονίκη 1986. Βουλ. Ι. 1989, Ευρ. 1989, Βουλ. Ν. 1989 και Βουλ. 1990: Γ. Αναστασάκος, Γ. Βούλγαρης, Η. Νικολακόπουλος, «Εκλογές 1989 - 1990», Εκδόσεις Τα Νέα, Αθήνα 1990. Βουλ. 1993: Συλλογικό, «Οι εκλογές της 10ης Οκτωβρίου 1993», Εκδόσεις Το Ποντίκι, Αθήνα 1994. Ευρ. 1994: Εφημερίδα Το Ποντίκι, Τρίτη 14 Ιουνίου 1994. Από το 1996 και μετά: Ιστοσελίδα Υπουργείου Εσωτερικών Αρχειοθετήθηκε 2019-04-11 στο Wayback Machine.. https://web.archive.org/web/20090221030720/http://www.in.gr/news/ekloges/ekloges2.htm https://web.archive.org/web/20120308033606/http://www.kalpes.gr/info/egk.asp http://www.ypes.gr/ekloges/content/gr/VouleutSyndiasmoi.htm
Wild Beasts

Οι Wild Beasts είναι ένα Βρετανικό ροκ συγκρότημα. Αποτελούνται από τους: Χέιντεν Θορπ (φωνητικά, κιθάρα, ηλεκτρικό μπάσο, πλήκτρα), Μπεν Λιτλ (κιθάρα, πλήκτρα), Τομ Φλέμινγκ (ηλεκτρικό μπάσο, φωνητικά, κιθάρα, πλήκτρα) και Κρις Τάλμποτ (ντραμς, φωνητικά).

 Το 2002, οι συμμαθητές Χέιντεν Θορπ και Μπεν Λιτλ σχημάτισαν το ντουέτο Fauve και ξεκίνησαν να γράφουν τραγούδια. Τον Ιανουάριο του 2004, ο ντράμερ Κρις Τάλμποτ έγινε μέλος του συγκροτήματος και το συγκρότημα μετονομάστηκε σε Wild Beasts. Τον Ιούλιο του 2004 κυκλοφόρησαν το πρώτο, ομώνυμο EP τους. Τον Σεπτέμβριο του 2005 το συγκρότημα μετακινήθηκε στο Ληντς και ο Τομ Φλέμινγκ έγινε ο μπασίστας του συγκροτήματος. Το συγκρότημα κυκλοφόρησε δύο ακόμα EP, τα Esprit De Corps και All Men. Το πρώτο τους σινγκλ με τίτλο "Brave Bulging Buoyant Clairvoyants" κυκλοφόρησε από την Bad Sneakers Records και έφτασε στο νούμερο 17 των τσαρτς για συγκροτήματα της Ίντι ροκ. Τον Φεβρουάριο του 2007 υπέγραψαν συμβόλαιο με την Domino Records, ενώ τον Ιούνιο του 2008 κυκλοφορούν τον πρώτο τους δίσκο με τίτλο Limbo, Panto. Ο δεύτερος δίσκος του συγκροτήματος κυκλοφόρησε τον Αύγουστο του 2009 με τίτλο Two Dancers και έλαβε πολύ καλές κριτικές, ενώ κέρδισε και μια υποψηφιότητα για το Βραβείο Μέρκιουρι. Ο τρίτος δίσκος του συγκροτήματος κυκλοφόρησε τον Μάιο του 2011 με τίτλο Smother. Τέλος, το συγκρότημα προσέλαβε την Κέιτι Χάρκιν από το συγκρότημα Sky Larkin για τις περιοδείες του συγκροτήματος. Limbo, Panto (2008) Two Dancers (2009) Smother (2011) Present Tense (2014)
Κατάλογος Βικιπαιδειών

Αυτή είναι η λίστα με τις διάφορες γλωσσικές εκδόσεις της Βικιπαίδειας. Τον Οκτώβριο του 2018 υπήρχαν 302 Βικιπαίδειες των οποίων οι 292 είναι ενεργές και 10 δεν είναι.

 Κάθε Βικιπαίδεια έχει ένα κωδικό, ο οποίος χρησιμοποιείται ως δευτερεύων τομέας διεύθυνσης ιστού στο wikipedia.org. Οι διαγλωσσικές συνδέσεις ταξινομούνται από αυτόν τον κώδικα. Οι κωδικοί που αντιπροσωπεύουν το κωδικό γλώσσας όπως ορίζονται από το πρότυπο ISO 639-1 και ISO 639-3, και η απόφαση σχετικά με ποιο κωδικό γλώσσας θα χρησιμοποιηθεί συνήθως καθορίζεται από την πολιτική της ετικέτα γλώσσας IETF. Οι Βικιπαίδειες επίσης ποικίλουν από το κατά πόσο διαφοροποιούνται ανά διάλεκτο και τις παραλλαγές αυτών, για παράδειγμα, η αγγλική Βικιπαίδεια περιλαμβάνει τις πιο σύγχρονες ποικιλίες της αγγλικής γλώσσας όπως τα Βρετανικά αγγλικά, Ινδικά αγγλικά, τα νοτιοαφρικάνικα αγγλικά κλπ., αλλά δεν περιλαμβάνει άλλες σχετικές γλώσσες όπως Σκωτσέζικα ή τα αγγλοσαξονικά, τα οποία έχουν ξεχωριστές Βικιπαίδειες. Η Ισπανική Βικιπαίδεια περιλαμβάνει τόσο τη γλώσσα Καστιλιάνικα της Ιβηρικής και τα Ισπανικά λατινικής Αμερικής. Η Μαλαισιανή Βικιπαίδεια περιλαμβάνει ένα μεγάλο αριθμό Μαλαισιανών γλωσσών, και ούτω καθεξής. Οι διαφορές μεταξύ αντιστοιχίσεων ISO και κωδικών Βικιπαίδειας περιλαμβάνουν: Επιπλέον, οι Βικιπαίδειες διαφέρουν στην ορθογραφία κατά καιρούς. Η Κινεζική Βικιπαίδεια μεταφράζεται αυτόματα από τη σύγχρονη Μανδαρινική Κινεζική γλώσσα σε πέντε τυποποιημένες μορφές: στους απλοποιημένες χαρακτήρες της Ηπειρωτικής Κίνας και Σιγκαπούρης και τους παραδοσιακούς χαρακτήρες της Ταϊβάν, του Χονγκ Κονγκ του Μακάο. Η λευκορωσική διαθέτει ξεχωριστή Βικιπαίδεια για τη "κανονιστική" ορθογραφία και για την Ταρασκιέβιτσα (tarask). Η στήλη "Σύνολο" αναφέρεται στον αριθμό των σελίδων σε όλους τους ονοματοχώρους, συμπεριλαμβανομένων των άρθρων: η επίσημη μέτρηση άρθρων κάθε βίκι και των μη-άρθρων: σελίδες χρήστη, εικόνες, σελίδες συζήτησης, σελίδες "έργου", κατηγορίες και πρότυπα. "Ενεργοί χρήστες" είναι οι εγγεγραμμένοι χρήστες που έχουν κάνει τουλάχιστον μία επεξεργασία τις τελευταίες τριάντα ημέρες. "Εικόνες" είναι ο αριθμός των τοπικών αρχείων που έχουν ανεβαστεί. Σημειώστε ότι ορισμένες μεγάλες Βικιπαίδειες δεν χρησιμοποιούν τοπικές εικόνες και βασίζονται εξολοκλήρου στα Commons, έτσι ώστε η τιμή 0 δεν είναι πρόβλημα. Η στήλη "Βάθος" είναι μια πρόχειρη ένδειξη της ποιότητας της Βικιπαίδειας, που δείχνει πόσο συχνά ενημερώνονται τα άρθρα της. Δεν αφορούν την ακαδημαϊκή ποιότητα. Το Lsjbot, ένα bot που διευθύνεται από τον Σβέρκερ Γιόχανσον, και είναι υπεύθυνο για την ανάπτυξη της 2ης και 3ης μεγαλύτερης Βικιπαίδειας, της Σεμπουανικής και Σουηδικής, αντίστοιχα, καθώς και για τη ταχεία ανάπτυξη της Βικιπαίδειας στα Ουαρέι-Ουαρέι. Γλώσσες που χρησιμοποιούνται στο Διαδίκτυο μ:να Βοηθήσει:Πώς να ξεκινήσετε ένα νέο Wikipedia m:Λίστα της Wikipedia
Ιωάννης Φρειδερίκος Γ΄ της Σαξονίας

Ο Ιωάννης-Φρειδερίκος Γ΄, γερμ. Johann-Friedrich III (16 Ιανουαρίου 1538 - 21 Οκτωβρίου 1565) από τον Οίκο των Βέττιν ήταν πρίγκιπας (δούκας στον τίτλο μόνο) της Σαξονίας.

 Ήταν ο τρίτος γιος του Ιωάννη-Φρειδερίκου Α΄ εκλέκτορα της Σαξονίας και της Σίβυλλας των Λα Μαρκ, κόρης του Ιωάννη Γ΄ δούκα της Κλέβης. Το 1565 απεβίωσε στην Ιένα σε ηλικία 27 ετών, άγαμος. Τάφηκε στο ναό της πόλης της Βαϊμάρης. Ernst Wülcker (1881), "Johann Friedrich der Jüngere", Allgemeine Deutsche Biographie (ADB) (in German), 14, Leipzig: Duncker & Humblot, p. 343